CELEX: 62012CN0468
Language: da
Date: 2012-10-19 00:00:00
Title: Sag C-468/12: Anmodning om præjudiciel afgørelse indgivet af Tribunale di Consenza (Italien) den 19. oktober 2012 — Camera di Commercio, Industria, Artigianato e Agricoltura (CCIAA) di Cosenza mod Fallimento CIESSE SRL

22.12.2012   
            
            
               DA
            
            
               Den Europæiske Unions Tidende
            
            
               C 399/14
            
         Anmodning om præjudiciel afgørelse indgivet af Tribunale di Consenza (Italien) den 19. oktober 2012 — Camera di Commercio, Industria, Artigianato e Agricoltura (CCIAA) di Cosenza mod Fallimento CIESSE SRL
   (Sag C-468/12)
   2012/C 399/24
   Processprog: italiensk
   
      Den forelæggende ret
   
   Tribunale di Consenza
   
      Parter i hovedsagen
   
   
      Sagsøger: Camera di Commercio, Industria, Artigianato e Agricoltura (CCIAA) di Cosenza
   
      Sagsøgt: Fallimento CIESSE SRL
   
      Præjudicielt spørgsmål
   
   Er den italienske lovgivning angående metoderne for opgørelse af årsafgiften for alle erhvervsdrivende — for så vidt angår den del, hvor det bestemmes, at enkeltmandsvirksomheder betaler en fast årsafgift (200 EUR for de i den almindelige sektion registrerede virksomheder og 88 EUR for de i den særlige sektion registrerede virksomheder), at ikke-handelsdrivende interessentskaber inden for landbrug betaler en fast årsafgift på 100 EUR (derudover 20 EUR pr. lokal enhed), at de lokale enheder og/eller sekundære driftssteder til virksomheder med hjemsted i udlandet betaler en fast afgift på 110 EUR, at ikke-handelsdrivende interessentskaber uden for landbrug betaler en fast afgift på 200 EUR, at advokatselskaber betaler en fast afgift på 200 EUR, og at alle øvrige kollektive økonomiske aktører (selskaber, konsortier m.fl.) betaler en »afgift, der står i forhold til omsætningen for foregående år« (og således kan udgøre op til 40 000 EUR) — i strid med artikel 5 i direktiv 2008/7/EF af 12. februar 2008 (1), idet kapitalselskaber (opfattet i bred forstand jf. det nævnte direktiv) er omfattet af en mere tyngende byrde for udøvelsen af erhvervsaktivitet end en enkeltmandsvirksomhed?
   
      (1)  Rådets Direktiv 2008/7/EF af 12.2.2008 om kapitaltilførselsafgifter (EUT L 46, s. 11).